BEJN TNEJN /għal dejjem/ Freddie Portelli jkanta fl-isfond. U nixtieq infissirlek kemm nobgħod il-kliem kultant. Iżda-bla-ma-rrid m'għadha tfisser xejn – lanqas biss aħna rwieħ kuntenti, lanqas biss. Ma naħmilx li qed tkellimni ma tgħidlix. Ma nniżżilx kemm jien nibqa' dejjem jien. Did-daħka bejn iva u le kollha mbikkma fik, bik sejjer, bija llum – u kollox jibqa' ħoss ħossni. Qed narak sejjer bogħod u nħallik tkompli tmur. Imma nixtieq infissirlek kemm nobgħod il-kliem, kultant. Kemm narak tixtieq tinsa u tiggranfa mal-friex għadu biex. Kemm-il lożor dawwart ċfuf forom mod ieħor – il-qalziet imdendel mal-ħajt ilu hemm qabli, id-drappijiet mitnija ħażin waslu għal ħasla, iż-żarbun xahrejn u nofs spraġġjat kontra, il-qomos għaddejthom biex tibqa' ftit iktar, il-ħāxja ħajt imżarrat u se jkolli nasal jista' jkun. Is-sodda saret il-ħin tal-bieraħ – Nixtieq nipprova infissirlek kemm nobgħod dal-kliem fasla tmiem tirtogħod quddiemna tkun xi tkun. Xi trid tgħid biha kull darba qatt bil-mod tirfes l-ilsien li tiekol bih u tomgħod minnu. Ikolli ngħidlek li issa tmiem l-aħħar darba – mhux iktar tiegħi nħoss għalik u għalija mhux iktar tiegħek taqta' fejn ma joħroġx demm mhux iktar tagħna tistenna li tisma' l-biki jsir daħq. Meta għedtli sodda, fhimtek soda. Meta għedtli prova, fhimtek povra. Meta għedtli qalbi, fhimtek qabli. Nixtieq infissirlek kemm nobgħod il-kliem – l-iktar inħobbok. /i cried for you on the kitchen floor/ Dis-siegħa qed tonqos bil-minuti. Dan il-"Lejl ma' Amy Winehouse" tixxengel xaqliba lemin u xellug. Jien nixtieq nidħol fix-xquq xullief fejn il-ħoss ma jidħolx – Anke lil Amy nixtieq ngħidilha kultant nobgħod il-kliem qisu uġigħ persistenti. Il-ġinn tiegħek Tanqueray, tiegħi Anne Sexton. Ixxommni minn fejn ixxommi nnixxi l-bżieq tari bħali bħallikieku kont naf. M'hemmx tajjeb aħjar minn itjeb. Jekk (veru) ngħidlek nobgħod dan il-kliem nixtieq naf x'jiġri. Meta għedtlek – bqajt xorta tiekol waħdek fil-kċina fis-sodda fil-bar. (Naħseb fik kull ukoll mhux biss hemm Amy u Anne u Stella u Clare u Maria.) Int dħaqt b'jien miegħi mhux jiena bija u nobgħod dal-kliem meta ma jiġix kif irrid u meta ma jiġix inġebbed il-flokkijiet sa rkuptejja niġri sa ma niżżewiġx u ma nidħaqx bik iktar. /you should be stronger than me/ Darba l-psikjatra staqsietni Darba l-psikjatra staqsietni x'qed nagħmel quddiemha. Lili, il-psikjatra darba staqsietni x'qed nagħmel fuq is-sufan toqba tagħha, quddiemha, nibki d-dmugħ beraħ bieraħ u nomħot fil-flokk. Lilek qatt ma staqsietek tpoġġi hekk. Poġġietha lili din qisha problema insidjuża qisha mhix. Poġġithieli f'ħoġri biex bħallikieku nwieġeb – ili ħafna snin nomħot fil-flokk u ħadd ma qalli xejn. Kont ili ħafna snin nomħot fil-flokk u ħadd ma qalli xejn imbagħad ġejt int u jien mort għand psikjatra (mara. Ftaħtilha sidri, lili, jiena u qaltli fuq is-suppostijiet pallidi ta' dak li ħasbet li jien u li nista' nkun. Qaltli nersaq iktar viċin u rsaqt u bdejt nomħot quddiemha. Qaltli biex nagħlaq il-parentesi għal li jista' jkun.) Qaltli ngħidilha xi nħobb u għedtilha xejn. Meta għedtilha fuq id-darba li mellistli xagħri staqsietni qattx kelli ntoppi bil-missier, missieri – U ħassejtni ftit iktar ikbar meta m'użajtx il-flokk, seta' kien x'kien. Int kellek tkun quddiem il-psikjatra dakinhar lilek kellha ssaqsi hux kollox sew u li forsi mhux se jkollok bżonnha iktar. Qaltli, il-psikjatra lili, biex insib biex ngħaddi l-ħin. Bqajt qatt m'għedtilha li għandi l-kliem – /kemm nixtieq/ Kemm nixtieq, Maria, li kont naf inpinġi dawn il-frammenti miktubin fuq strixxi bojod ħomor dat-tessut jieħu l-forma ta' subgħajk dal-karti trietaq ta' darba oħra daċ-ċfuf żigarelli ta' ħolm bogħod – Dan kollu kliem, Maria, ħlief tiegħek. Għedtlek li nixtieq kont naf inpinġi inti tpinġi l-kliem u jien niktbu dan l-ispazju li naqsmu flimkien – These ekphrastic poems were written in response to a number of Maria Borg's paintings exhibited collectively as "Touch Me" at Palazzo De La Salle in Valletta during June 2021.